met h
It de voirs guedinghe vanden vors eygenen goeden sall bliven onder
scepen van loeven te dier meyninghen dat hem de voirs peter dmede
behulpen sal moegen om die te vercopen niet tegenstaende der
tocht voirs so wanneer de vors peter enigen cost oft last hadde
oft gepraempt worde vanden vervangen en geluften va genoech
vorsr
doene ende anders niet Mair de vors katlijne ende haer docht
van live t doot comen zijnde sall den voirs beemdt den voirs
petn bliven tot eeuwighen daghen Behalven dat hij alsdan
ende niet eer gehouden zal zijn margrieten van massene natuerlike
dochter der voirs katlijnen beyardts te gheven thien rijnsch gulden
eens so wanneer zij hair ter een stelt het zij in enich cloester
oft te huwelike met raide van hairen vrienden vander moeder wegen
ende anders niet Met condicien oic oft geboerde des oft god wilt
niet zijn en sall dat de vors katlijne hellincx oft katlijne beyardt
henr dochter van nootsweghen ende anders met den vors beemd
moeste vercopen dat in dien gevalle de voirs peter oft zijn nacome
linghe zijns gebreken gehouden zullen sijn de guedinghe dairaff te
doen sonder zijnen cost ende hand ende mond dair toe leenen ende
alsdan soude de voirs peter vanden voirs thien rinsch gulden
aender voirs margrieten ongehouden zijn Cor eisdem
It de vors katlijne beyardt heeft gekindt openbairlic dat hair sent
ende wille es ende dair bij gestaen heeft dair alle ende yegewelke
guedinghen opdrachte ende geluften den vors janne baers ende petn
beyardt bij katlijnen hellincx henrix moeder gedaen ende geschiet
zijn en dat zij dair mede te vreden is Ende hebben de vors katlijne
hellincx ende katlijne hair dochter voe den voirs janne roelants
en goessene tybe als scepen die over de guedinghe vanden voirs
beemde stonden voirt verclairt dat zij willen dat den vors petu
en zijnen nacomelinghen den vors beemd volghen sall en nyeman
ands sonder yemants wederseggen mids zek reden hen dair toe
porrende en groten diensten die hij hen gedaen heeft inden gevalle
oft zij dien beemd na den onderscheide voirs niet en vercochten
cor eisdem
ge